Нане

Нане или мента () — род со околу 25 видови (и стотици разновидности) на цветни растенија во семејството Lamiaceae. Видовите од родот Mentha имаат субкосмополитско распространување низ Европа, Африка и Азија, Австралија и Северна Америка. Постојат и одреден број на хибридни видови.

Различните видови на нане се ароматични, речиси секогаш повеќегодишни, ретко едногодишни тревести растенија. Тие имаат разгранети подземни ризоми и исправени, разгранети стебла. Листовите се наспрамни, од прости издолжени до ланцетни, најчесто перести, со насечени рабови. Бојата на листовите се движи од темнозелена и сивозелена до розова, сина и понекогаш бледожолта. Цветовите се групирани во гроздови (verticil-и) на една исправена боцка, по боја се бели до розови. Венчето е двоусно со четири субеквални венечни ливчиња, при што горните се обично поголеми. Плодот е мала и сува капсула која содржи едно до четири семиња.

Без разлика што видовите кои го сочинуваат родот Mentha се нашироко распространети и можат да се најдат во многу станишта, сепак, повеќето растат во влажни средини и на влажни почви. Нането расте до 10–120 cm во височина. Како резултат на тенденцијата на брзо распространување, нането се смета за инвазивен вид.

 Видови 

Во следната листа се претставени нехибридните видови на нане. Тука се напишани научното и народното име. Синонимите, заедно со култивираните растенија и вариетети, се испишани под видот.

 Mentha aquatica – Водно нане или Блатно нане
 Mentha arvensis – Пченкарно нане, Диво нане, Јапонски пеперминт, Полско нане, Пудина (पुदिना на хинди)
 Mentha asiatica - Азиско нане
 Mentha australis - Австралиско нане
 Mentha canadensis
 Mentha cervina - 
 Mentha citrata – Бергамот нане
 Mentha crispata - Набрчкано нане
 Mentha cunninghamia
 Mentha dahurica - Дахуриска мајчина душичка
 Mentha diemenica - Тенко нане
 Mentha gattefossei 
 Mentha grandiflora
 Mentha alaica
 Mentha atrolilacina
 Mentha cunninghamii - Новозеландско нане
 Mentha darvasica Mentha haplocalyx
 Mentha japonica
 Mentha kopetdaghensis
 Mentha laxiflora - Шумско нане
 Mentha longifolia - Mentha sylvestris, Коњско нане
 Mentha pulegium – Pennyroyal
 Mentha requienii – Корзиканско нане
 Mentha sachalinensis - Градинарско нане
 Mentha satureioides - 
 Mentha spicata –  M. cordifolia, Спиарминт, Извиткано нане
 Mentha suaveolens – Јаболково нане, Ананасово нане (вариетет на Јаболковото нане)
 Mentha vagans - Сиво нане
 Mentha micrantha
 Mentha pamiroalaica
 Mentha royleana

 Хибридни видови 

Во следната листа се претставени хибридните видови на нане.

 Mentha × gracilis — ѓумирово нане
 Mentha × piperita — питомо наме
 Mentha × rotundifolia (M. longifolia × M. suaveolens) — лажно јаболково нане
 Mentha × smithiana (M. aquatica × M. arvensis × M. spicata) — црвено рарипила нане
 Mentha × villosa (M. spicata × M. suaveolens) — наречено и Mentha nemorosa, големо јаболково нане, Лисичја опашка, Влакнесто нане, Волнено нане, Кубанско нане, Мохито нане, познато и како Yerba Buena во Куба.
 Mentha × villosonervata (M. longifolia × M. spicata) — остар заб

 Наводи 


Категорија:Усноцветни
Категорија:Турцизми
Категорија:Таксони опишани од Карл Линеј
Категорија:Лековити растенија
Категорија:Билки